Rhamphorhynchus

Elaf Rhamphorhynchus äbinon pterosaur lunagöbilabik timäda: Yurat. Nem onik sinifon „maxül honed(afomik)“. Äbinon lunotü zimmets te 17,5, ab älabon flitämatenoti zimmetas 100. Äbinon primöfikum, ka elafs Pterodactyloidea. Älabon göbi lunik labü finot diamainafomik.

El Rhamphorhynchus luveratiko äfidon fitis. Kredoy, das bal metodas onik ad yagön äbinädon me tränam honeda in vat ad fanön e jedön fitis ini gug, kö ädabinon „sakäd“ sümik ad ut peleka (nog logädik pö fösils anik).

Do fösils anik ona petuvons in Linglän, fösils gudiküno pedakipöl äbinons in stonöp di Solnhofen in Bayän (Deutän). Mödiks fösilas at edakipons noe bomis, abi nüpeds koapadilas molik soäs flitäms e göb.

 Bids 
Dabinons atimo bids kil fa nolavanef pezepöls ela Rhamphorhynchus:

 R. muensteri (Goldfuss, 1831) (bid patedik)
 R. jessoni (Lydekker, 1890)
 R. tendagurensis (Peck, 1931)

Bids pluik votik penemons, ab palelogons atimo neverätiks:
 Rhamphorhynchus longicaudus (Muenster, 1839)
 Rhamphorhynchus gemmingi (von Meyer, 1846)
 Rhamphorhynchus phyllurus (Marsh, 1882)
 Pteromonodactylus phyllurus (Marsh, 1882)
 Rhamphorhynchus longiceps (Woodward, 1902)
 Rhamphorhynchus intermedius (Koh, 1937)

 Vöds otsinifik 
 Pteromonodactylus (Teriaev, 1967)
 Ornithopterus (von Meyer, 1860)
 Ornithocephalus muensteri (Goldfuss, 1831)
 Ornithopterus muensteri (Goldfuss, 1831)
 Pterodactylus lavateri (von Meyer, 1838)
 Ornithopterus lavateri (von Meyer, 1838)
 Pterodactylus longicaudus (Muenster, 1839)
 Pteromonodactylus phyllurus (Marsh, 1882)

 Literat 
 Bennett, S. C. 1995. A statistical study of Rhamphorhynchus from the Solnhofen Limestone of Germany: Year-classes of a single large species. Journal of Paleontology'', toum: 69, pads: 569-580.

 Yüms plödik 
 El Rhamphorhynchus.

Klad:Pterosaurs
Klad:Fösils